Йов.
5.
Стригэ акум! Чине ыць ва рэспунде? Кэруя динтре сфинць ый вей ворби? 
Небунул пере учис де мыния луй, простул моаре учис де априндеря луй. 
Ам вэзут пе ун небун принзынд рэдэчинэ; апой, деодатэ, й-ам блестемат локуинца. 
Фиий луй н-ау норок, сунт кэлкаць ын пичоаре ла поартэ, ши нимень ну-й скапэ! 
Сечеришул луй есте мынкат де чей флэмынзь, каре вин сэ-л я кяр ши дин спинь, ши авериле луй сунт ынгиците де оамень ынсетаць. 
Ненорочиря ну рэсаре дин цэрынэ, ши суферинца ну ынколцеште дин пэмынт. 
Омул се наште ка сэ суфере, дупэ кум скынтея се наште ка сэ збоаре. 
Еу аш алерга ла Думнезеу, луй Думнезеу Й-аш спуне неказул меу. 
Ел фаче лукрурь марь ши непэтрунсе, минунь фэрэ нумэр. 
Ел варсэ плоая пе пэмынт ши тримите апэ пе кымпий. 
Ел ыналцэ пе чей смериць ши избэвеште пе чей некэжиць. 
Ел нимичеште плануриле оаменилор виклень, ши мыниле лор ну пот сэ ле ымплиняскэ. 
Ел принде пе чей ынцелепць ын викления лор, ши плануриле оаменилор ыншелэторь сунт рэстурнате: 
дау песте ынтунерик ын мижлокул зилей, быжбые зиуа-н амяза маре ка ноаптя. 
Астфел, Думнезеу окротеште пе чел слаб ымпотрива аменинцэрилор лор ши-л скапэ дин мына челор путерничь, 
аша ынкыт нэдеждя сприжинэ пе чел ненорочит, яр фэрэделеӂя ышь ынкиде гура. 
Фериче де омул пе каре-л чартэ Думнезеу! Ну несокоти мустраря Челуй Атотпутерник. 
Ел фаче рана ши тот Ел о лягэ; Ел рэнеште, ши мына Луй тэмэдуеште. 
Де шасе орь те ва избэви дин неказ ши де шапте орь ну те ва атинӂе рэул. 
Ел те ва скэпа де моарте ын време де фоамете ши де ловитуриле сабией ын време де рэзбой. 
Вей фи ла адэпост де бичул лимбий, вей фи фэрэ тямэ кынд ва вени пустииря. 
Вей рыде де пустиире, ка ши де фоамете, ши ну вей авя сэ те темь де фяреле пэмынтулуй. 
Кэч вей фаче легэмынт пынэ ши ку петреле кымпулуй, ши фяреле пэмынтулуй вор фи ын паче ку тине. 
Вей авя феричире ын кортул тэу, ыць вей гэси турмеле ынтреӂь, 
ыць вей ведя сэмынца крескынду-ць ши одраслеле ынмулцинду-се ка ярба де пе кымп. 
Вей интра ын мормынт ла бэтрынеце, ка снопул стрынс ла время луй. 
Ятэ че ам черчетат, ши аша есте! Аскултэ, кэ сунт спре фолосул тэу!” 
