Псалмул.
33.
Неприхэницилор, букураци-вэ ын Домнул! Оаменилор фэрэ приханэ ле шаде бине кынтаря де лаудэ. 
Лэудаць пе Домнул ку харпа, лэудаци-Л ку алэута ку зече коарде! 
Кынтаци-Й о кынтаре ноуэ! Фачець сэ рэсуне коарделе ши гласуриле воастре! 
Кэч Кувынтул Домнулуй есте адевэрат ши тоате лукрэриле Луй се ымплинеск ку крединчошие. 
Ел юбеште дрептатя ши неприхэниря; бунэтатя Домнулуй умпле пэмынтул. 
Черуриле ау фост фэкуте прин Кувынтул Домнулуй ши тоатэ оштиря лор, прин суфларя гурий Луй. 
Ел ынгрэмэдеште апеле мэрий ынтр-ун морман ши пуне адынкуриле ын кэмэрь. 
Тот пэмынтул сэ се тямэ де Домнул! Тоць локуиторий лумий сэ тремуре ынаинтя Луй! 
Кэч Ел зиче ши се фаче; порунчеште ши че порунчеште я фиинцэ. 
Домнул рэстоарнэ сфатуриле нямурилор, зэдэрничеште плануриле попоарелор. 
Дар сфатуриле Домнулуй дэйнуеск пе вечие ши плануриле инимий Луй, дин ням ын ням. 
Фериче де попорул ал кэруй Думнезеу есте Домнул! Фериче де попорул пе каре Ши-л алеӂе Ел де моштенире! 
Домнул привеште дин ынэлцимя черурилор ши веде пе тоць фиий оаменилор. 
Дин локашул локуинцей Луй, Ел привеште пе тоць локуиторий пэмынтулуй. 
Ел ле ынтокмеште инима ла тоць ши я аминте ла тоате фаптеле лор. 
Ну мэримя оштирий скапэ пе ымпэрат, ну мэримя путерий избэвеште пе витяз; 
калул ну поате да кезэшия бируинцей ши тоатэ влага луй ну дэ избэвиря. 
Ятэ, окюл Домнулуй привеште песте чей че се тем де Ел, песте чей че нэдэждуеск ын бунэтатя Луй, 
ка сэ ле скапе суфлетул де ла моарте ши сэ-й цинэ ку вяцэ ын мижлокул фоаметей. 
Суфлетул ностру нэдэждуеште ын Домнул; Ел есте Ажуторул ши Скутул ностру. 
Да, инима ноастрэ ышь гэсеште букурия ын Ел, кэч авем ынкредере ын Нумеле Луй чел сфынт. 
Доамне, фие ындураря Та песте ной, дупэ кум о нэдэждуим ной де ла Тине! 
