Провербеле.
23.
Дакэ стай ла масэ ла унул дин чей марь, я сяма че ай динаинте: 
пуне-ць ун куцит ын гыт, дакэ ешть пря лаком. 
Ну пофти мынкэруриле луй алесе, кэч сунт о хранэ ыншелэтоаре! 
Ну те кинуи ка сэ те ымбогэцешть, ну-ць пуне причеперя ын ачаста! 
Абя ць-ай арункат окий спре еа, ши ну май есте; кэч богэция ышь фаче арипь ши, ка вултурул, ышь я зборул спре черурь. 
Ну мынка пыня челуй пизмаш ши ну пофти мынкэруриле луй алесе, 
кэч ел есте ка унул каре ышь фаче сокотелиле ын суфлет! „Мэнынкэ ши бя”, ыць ва зиче ел, дар инима луй ну есте ку тине. 
Буката пе каре ай мынкат-о о вей вэрса ши кувинтеле плэкуте пе каре ле вей спуне сунт пердуте. 
Ну ворби ла урекя челуй небун, кэч ел несокотеште кувинтеле тале ынцелепте! 
Ну мута хотарул вэдувей ши ну интра ын огорул орфанилор, 
кэч Рэзбунэторул лор есте путерник: Ел ле ва апэра причина ымпотрива та. 
Дескиде-ць инима ла ынвэцэтурэ ши урекиле ла кувинтеле штиинцей! 
Ну круца копилул де мустраре, кэч, дакэ-л вей лови ку нуяуа, ну ва мури! 
Ловинду-л ку нуяуа, ый скоць суфлетул дин Локуинца морцилор. 
Фиуле, дакэ-ць ва фи инима ынцеляптэ, инима мя се ва букура; 
ши лэунтрул меу се ва весели кынд бузеле тале вор спуне че есте бине. 
Сэ ну-ць пизмуяскэ инима пе чей пэкэтошь, чи сэ айбэ тотдяуна фрикэ де Домнул, 
кэч есте о рэсплатэ ши ну ци се ва тэя нэдеждя. 
Аскултэ, фиуле, ши фий ынцелепт; ындряптэ-ць инима пе каля чя дряптэ! 
Ну фи принтре чей че бяу вин, нич принтре чей че се ымбуйбэ ку карне! 
Кэч бецивул ши чел че се дедэ ла ымбуйбаре сэрэческ, ши аципиря те фаче сэ порць здренце. 
Аскултэ пе татэл тэу, каре те-а нэскут, ши ну несокоти пе мамэ-та кынд а ымбэтрынит. 
Кумпэрэ адевэрул – ши ну-л винде –, ынцелепчуня, ынвэцэтура ши причеперя. 
Татэл челуй неприхэнит се веселеште ши чел че дэ наштере унуй ынцелепт се букурэ. 
Сэ се букуре татэл тэу ши мама та, сэ се веселяскэ чя каре те-а нэскут. 
Фиуле, дэ-Мь инима та ши сэ гэсяскэ плэчере окий тэй ын кэиле Меле! 
Кэч курва есте о гроапэ адынкэ ши стрэина, о фынтынэ стрымтэ. 
Еа пындеште ка ун хоц ши мэреште ынтре оамень нумэрул челор стрикаць. 
Але куй сунт ваетеле? Але куй сунт офтэриле? Але куй сунт неынцелеӂериле? Але куй сунт плынӂериле? Але куй сунт рэнириле фэрэ причинэ? Ай куй сунт окий роший? 
Але челор че ынтырзие ла вин ши се дук сэ голяскэ пахарул ку вин аместекат. 
Ну те уйта ла вин кынд курӂе рошу ши фаче мэргэритаре ын пахар; ел алунекэ ушор, 
дар пе урмэ ка ун шарпе мушкэ ши ынцяпэ ка ун басилиск. 
Окий ци се вор уйта дупэ фемеиле алтора ши инима ыць ва ворби простий. 
Вей фи ка ун ом кулкат ын мижлокул мэрий, ка ун ом кулкат пе вырфул унуй катарг. 
„М-а ловит …, дар ну мэ доаре!… М-а бэтут…, дар ну симт нимик! Кынд мэ вой трези? Май вряу вин!” 
