Йов.
28.
Арӂинтул аре о минэ де унде се скоате ши аурул аре ун лок де унде есте скос ка сэ фие курэцит. 
Ферул се скоате дин пэмынт ши пятра се топеште ка сэ дя арама. 
Омул пуне капэт ынтунерикулуй, черчетязэ, пынэ ын цинутуриле челе май адынчь, петреле аскунсе ын негура ши ын умбра морций. 
Сапэ о фынтынэ департе де локуриле локуите; пичоареле ну-й май сунт де ажутор, стэ атырнат ши се клатинэ, департе де локуинцеле оменешть. 
Пэмынтул, де унде есе пыня, есте рэсколит ынэунтрул луй ка де фок; 
петреле луй купринд сафир ши ын ел се гэсеште пулбере де аур. 
Пасэря де прадэ ну-й куноаште кэраря. Окюл вултурулуй н-а зэрит-о, 
челе май труфаше добитоаче н-ау кэлкат пе еа ши леул н-а трекут ничодатэ пе еа. 
Омул ышь пуне мына пе стынка де кремене ши рэстоарнэ мунций дин рэдэчинэ. 
Сапэ шанцурь ын стынчь ши окюл луй привеште тот че есте де прец ын еле. 
Опреште курӂеря апелор ши скоате ла луминэ че есте аскунс. 
Дар ынцелепчуня унде се гэсеште? Унде есте локуинца причеперий? 
Омул ну-й куноаште прецул, еа ну се гэсеште ын пэмынтул челор вий. 
Адынкул зиче: ‘Ну есте ын мине’, ши маря зиче: ‘Ну есте ла мине.’ 
Еа ну се дэ ын скимбул аурулуй курат, ну се кумпэрэ кынтэринду-се ку арӂинт; 
ну се кынтэреште пе аурул дин Офир, нич пе ониксул чел скумп, нич пе сафир. 
Ну се поате асемэна ку аурул, нич ку диамантул, ну се поате скимба ку ун вас де аур алес. 
Мэрӂянул ши кристалул ну сунт нимик пе лынгэ еа: ынцелепчуня прецуеште май мулт декыт мэргэритареле. 
Топазул дин Етиопия ну есте ка еа ши аурул курат ну се кумпэнеште ку еа. 
Де унде вине атунч ынцелепчуня? Унде есте локуинца причеперий? 
Есте аскунсэ де окий тутурор челор вий, есте аскунсэ де пэсэриле черулуй. 
Адынкул ши моартя зик: ‘Ной ам аузит ворбинду-се де еа.’ 
Думнезеу ый штие друмул, Ел ый куноаште локуинца. 
Кэч Ел веде пынэ ла марӂиниле пэмынтулуй, зэреште тотул суб черурь. 
Кынд а рындуит греутатя вынтулуй ши кынд а хотэрыт мэсура апелор, 
кынд а дат леӂь плоий ши кынд а ынсемнат друмул фулӂерулуй ши тунетулуй, 
атунч а вэзут ынцелепчуня ши а арэтат-о, й-а пус темелииле ши а пус-о ла ынчеркаре. 
Апой а зис омулуй: ‘Ятэ, фрика де Домнул, ачаста есте ынцелепчуня; депэртаря де рэу есте причепере.’” 
